18.9.2023
MT
Il-Ġurnal Uffiċjali tal-Unjoni Ewropea
L 229/39
Artikolu 30 L-operat tal-Bord Ewropew dwar is-Semikondutturi 1.
Il-Bord Ewropew dwar is-Semikondutturi għandu jkollu laqgħat ordinarji mill-inqas darba fis-sena.
Jista’ jsejjaħ laqgħat straordinarji fuq talba tal-Kummissjoni jew ta’ Stat Membru u kif imsemmi fl-Artikolu 20 u fl-Artikolu 23. 2.
Il-Bord Ewropew dwar is-Semikondutturi għandu jkollu laqgħat separati għall-kompiti tiegħu msemmija fl-Artikolu 28(2), il-punt (a), u għall-kompiti tiegħu msemmija fl-Artikolu 28(2), il-punti (b), (d), (e) u (f). 3.
Il-President għandu jsejjaħ il-laqgħat u jħejji l-aġenda, wara li jikkonsulta lill-membri tal-Bord Ewropew dwar is-Semikondutturi, f’konformità mal-kompiti tal-Bord Ewropew dwar is-Semikondutturi f’konformità ma’ dan ir-Regolament u mar-regoli ta’ proċedura tiegħu.
Il-Kummissjoni għandha tipprovdi appoġġ amministrattiv u analitiku għall-attivitajiet tal-Bord Ewropew dwar is-Semikondutturi skont l-Artikolu 28. 4.
Fejn xieraq, il-President għandu jinvolvi organizzazzjonijiet rappreżentattivi tas-settur tas-semikondutturi u għandu jistieden esperti b’għarfien espert speċifiku fis-suġġett, inkluż minn organizzazzjonijiet tal-partijiet ikkonċernati, u jaħtar osservaturi biex jieħdu sehem fil-laqgħat, inkluż fuq suġġeriment mill-membri.
Il-President jista’ jiffaċilita skambji bejn il-Bord Ewropew dwar is-Semikondutturi u korpi, uffiċċji, aġenziji u gruppi konsultattivi u ta’ esperti oħra tal-Unjoni.
Għal dak l-għan, il-President għandu jistieden rappreżentant mill-Parlament Ewropew bħala osservatur permanenti għall-Bord Ewropew dwar is-Semikondutturi, b’mod partikolari għal-laqgħat li jikkonċernaw il-Kapitolu IV dwar il-monitoraġġ u r-rispons għall-kriżijiet.
Il-President għandu jiżgura l-parteċipazzjoni ta’ istituzzjonijiet u korpi rilevanti oħrajn tal-Unjoni bħala osservaturi għall-Bord Ewropew dwar is-Semikondutturi fir-rigward ta’ laqgħat li jikkonċernaw il-Kapitolu IV dwar il-monitoraġġ u r-rispons għall-kriżijiet.
L-osservaturi u l-esperti ma għandux ikollhom drittijiet tal-vot u ma għandhomx jipparteċipaw fil-formulazzjoni ta’ opinjonijiet, rakkomandazzjonijiet jew pariri tal-Bord Ewropew dwar is-Semikondutturi u tas-sottogruppi tiegħu.
Fejn xieraq, il-Bord Ewropew dwar is-Semikondutturi jista’ jistieden lil dawk l-osservaturi u l-esperti biex jikkontribwixxu b’informazzjoni u għarfien. 5.
Il-Bord Ewropew dwar is-Semikondutturi għandu jieħu l-miżuri meħtieġa biex jiżgura l-immaniġġjar u l-ipproċessar sikur ta’ informazzjoni kunfidenzjali, f’konformità mal-Artikolu 32.
Ta qsi m a 2 L - a wtor it a jie t naz z jo na li ko m p et enti
Artikolu 31 Id-deżinjazzjoni tal-awtoritajiet nazzjonali kompetenti u tal-punti uniċi ta’ kuntatt 1.
Kull Stat Membru għandu jiddeżinja awtorità nazzjonali kompetenti waħda jew aktar bl-għan li jiġu żgurati l-applikazzjoni u l-implimentazzjoni ta’ dan ir-Regolament fil-livell nazzjonali. 2.
Fejn l-Istat Membru jiddeżinja aktar minn awtorità kompetenti nazzjonali waħda, huwa għandu jistabbilixxi b’mod ċar ir-responsabbiltajiet rispettivi tal-awtoritajiet ikkonċernati u għandu jiżgura li jikkooperaw b’mod effettiv u effiċjenti sabiex iwettqu l-kompiti tagħhom skont dan ir-Regolament, inkluż fir-rigward tal-ħatra u l-attivitajiet tal-punt uniku ta’ kuntatt nazzjonali msemmi fil-paragrafu 3. 3.
Kull Stat Membru għandu jiddeżinja punt uniku ta’ kuntatt nazzjonali wieħed biex jeżerċita funzjoni ta’ kollegament biex tiġi żgurata l-kooperazzjoni transfruntiera mal-awtoritajiet nazzjonali kompetenti ta’ Stati Membri oħra, malKummissjoni u mal-Bord Ewropew dwar is-Semikondutturi (punt uniku ta’ kuntatt).
Meta Stat Membru jiddeżinja awtorità kompetenti waħda biss, dik l-awtorità kompetenti għandha tkun ukoll il-punt uniku ta’ kuntatt.